Na osnovu člana 121. Zakona o visokom obrazovanju („Službene novine Kantona Sarajevo“, broj: 36/22 i 28/25), člana  234. i 235. Statuta Univerziteta u Sarajevu, sa pripadajućim izmjenama i dopunama, uz prethodnu saglasnost Vlade Kantona Sarajevo na realizaciju Programa „150+ 2026–2029“ na Univerzitetu u Sarajevu, broj: 02-04-39075-9/26 od 17.09.2026. godine, u skladu s Odlukom Senata Univerziteta u Sarajevu, broj: 01-19-3/26 od 14.10.2026. godine, Odlukom Vijeća Univerziteta u Sarajevu – Mašinskog fakulteta, broj: 06-VL-3451/26 od 02.11.2026. godine i Odlukom Senata Univerziteta u Sarajevu o davanju saglasnosti na raspisivanje konkursa, broj: 01-21-21/26 od 06.11.2026. godine, raspisuje se

K O N K U R S
za izbor akademskog osoblja

I – Izbor akademskog osoblja – saradnik u zvanje asistenta:
Izbor u zvanje asistenta za oblast Odbrambene tehnologije – 1 izvršilac na određeno vrijeme s punim radnim vremenom na Univerzitetu u Sarajevu – Mašinskom fakultetu. 
II – Uslovi konkursa
Pored općih uslova propisanih Zakonom o radu, kandidat mora ispunjavati minimalne uslove za izbor u zvanje asistenta, utvrđene članom 112. Zakona o visokom obrazovanju („Službene novine Kantona Sarajevo“, broj: 36/22 i 28/25), i to:
Asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5, odnosno VII stepen studija po predbolonjskom sistemu studija s najnižom prosječnom ocjenom 8.
Uz svojeručno potpisanu prijavu na konkurs, kandidati su dužni priložiti dokumentaciju kojom dokazuju ispunjavanje propisanih uslova za izbor, u skladu sa Zakonom o visokom obrazovanju i Statutom Univerziteta u Sarajevu, i to:
· Biografiju (CV) — u printanoj i elektronskoj formi 
· Izvod iz matične knjige rođenih
· Uvjerenje o državljanstvu Bosne i Hercegovine
· Diplome i dodatak diplomi o završenom odgovarajućem univerzitetskom stepenu s najmanje 240 ECTS bodova, odnosno magistar tehničkih nauka, dipl.maš.inž. ili magistar struke naučna oblast Odbrambene tehnologije ili alternativne oblasti: Mašinski proizvodni inžinjering, Opće mašinstvo, Energetika
· Diplomu odgovarajućoj visokoj stručnoj spremi za kandidate sa VII stepenom studija po predbolonjskom sistemu studija
· Uvjerenje o prosjeku ocjena sa studija (za kandidate sa VII stepenom studija po predbolonjskom sistemu studija)
· Kandidati koji su u inostranstvu stekli diplome, prilažu nostrificirane diplome ili prilažu potvrde da je postupak nostrifikacije odnosno ekvivalencije u toku.
· Podatke i dokaze o nagradama i priznanjima u vezi sa odgovarajućom naučnom oblasti kao i ostale dokaze ukoliko iste posjeduje
Napomena:
Kandidat koji bude izabran zasniva radni odnos u skladu sa Odlukom o izboru Senata Univerziteta u Sarajevu.  Kandidat koji bude izabran dužan je dostaviti Uvjerenje da protiv njega nije potvrđena optužnica kod nadležnog Općinskog i Kantonalnog suda i Uvjerenje o zdravstvenom stanju i radnoj sposobnosti.


III – Način prijave
Kandidati su dužni u prijavi naznačiti akademsko zvanje u koje se prijavljuju i oblast za koju se raspisuje konkurs.
Dokumentacija koja se prilaže uz prijavu dostavlja se u originalu ili ovjerenoj fotokopiji.
Prijave s potrebnom dokumentacijom podnose se lično ili putem pošte na adresu:
Univerzitet u Sarajevu – Mašinski fakultet
Vilsonovo šetalište br. 9, 71000 Sarajevo
(uz naznaku: „Za Konkurs za izbor akademskog osoblja – saradnika u zvanje asistenta za oblast „Odbrambene tehnologije“).
Na koverti u kojoj se dostavlja prijava s dokumentacijom kandidati su obavezni navesti svoje ime i prezime i adresu.
Konkurs ostaje otvoren 15 (petnaest) dana od dana objavljivanja.
Neblagovremene i nepotpune prijave neće se razmatrati.

Priložena dokumentacija po konkursu neće se vraćati kandidatima.

